Ukmergės rajono Dainavos pagrindinė mokykla

Ukmergės rajono Dainavos pagrindinė mokykla – buvusi dieninė, savarankiško mokymosi bendrojo lavinimo mokykla Ukmergės raj., Dainavoje, vykdžiusi priešmokyklinio, pradinio, pagrindinio ir papildomo ugdymo programas lietuvių kalba intelekto sutrikimų, judesio ir padėties sutrikimų, kalbos ir kitų komunikacijos sutrikimų turintiesiems vaikams. Įstaigos kodas 190336254. Steigėjas – Ukmergės rajono savivaldybės taryba.Ukmergės rajono Dainavos pagrindinė mokykla. Aikos.smm.lt (tikrinta 2022-06-20). Dabar tai Ukmergės Senamiesčio progimnazijos skyrius.Ukmergės Senamiesčio progimnazijos Dainavos mokykla-daugiafunkcis centras. Aikos.smm.lt (tikrinta 2022-06-20).

Buvęs filialas – Ukmergės rajono Dainavos pagrindinės mokyklos ikimokyklinio ugdymo skyrius.

1968–1993 m. buvo aštuonmetė, devynmetė mokykla, nuo 1993 m. pagrindinė.

 Istorija 
miniatiūra|left|Vidinis kiemas. 2018 m.
miniatiūra|left|Stadionas

1921 m. Užpolevičiaus dvaro pastate įkurta Ratkaučiznos pradinė mokykla. Namas, statytas 1830 metais, 1931 m. buvo perstatytas. Iš Ratkaučiznos dvaro žemės 1925 m. mokyklai perduota 1,9494 ha. 1 ha buvo pirmos rūšies žemės, o 0,9494 ha – antros rūšies. 1922 m. dirbo mokytojas Aleksandras Valančius. Tada mokėsi 30 mokinių. Mokykloje buvo trys klasės, antrokai ir trečiokai mokėsi iš ryto, o pirmokai ateidavo po pietų. 1930 m. dirbo Ona Kadžienė. Tada buvo 45 mokiniai. 1931 m. mokė Konstancija Grinkevičaitė, 1932 m. dirbo Bronė Grinkevičiūtė. 1933 m. Sofija Razumaitė, mokyklos sąraše buvo 83 mokiniai, visi vyresnio amžiaus. 

1933 m. spalio 1 d. mokyklos lankymo apyskaitoje rašoma, kad mokykla yra vieno komplekto. Mokykloje apsilankymo dieną III skyriuje buvo 9 mokiniai, II skyriuje – 34 mokiniai, I skyriuje – 11 mokinių. Mokyklai priklausė 2 tvartai ir malkinė. Algoms tais metais išmokėta 3090 litų 84 centai. Beturčiams mokiniams šelpti skirta 25 Lt, remontui sunaudota 529 Lt, švarai palaikyti – 105 Lt, šviesai sunaudota 42 Lt, mokyklos ūkiui – 1026 Lt, smulkiems ūkio reikalams – 48 Lt. Algoms pinigai gauti iš švietimo ministerijos, o kitos išlaidos iš Ukmergės apskrities ar Deltuvos valsčiaus savivaldybių pinigų.

1937 m. gruodžio 15 d. mokyklos lankymo apyskaitoje mokykla jau vadinama Dainavos pradine. Tada vedėja dirbo M. Kavaliauskaitė, o mokytoja – M. Lebedienė. 1939 m. mokyklai vadovavo E. Gvildaitė-Liaudinskienė. Ji rašė Ukmergės apskrities Valdybai ir prašė mokyklą aprūpinti vienu kibiru, vienu skardiniu kubilu virintam vandeniui, dviem skardiniais puodukais, pritaisytais prie kubilo grandinėlėmis, vienu skardiniu praustuvu su mechanišku vandens padavimu ir indu, panaudotam vandeniui nutekėti. 1939 m. sausio 10 d. raštu mokyklos vedėja prašė Dainavos pradinės mokyklos patalpose padaryti remontą, kad naujus mokslo metus galima būtų pradėti tinkamose patalpose, nes žiemą būna labai šalta, ir mokiniai priversti sėdėti su paltais ir pirštinėmis.

1940 m. vasario 27 d. mokyklos lankymo apyskaitoje rašoma, kad mokyklą lanko 91 mokinys. Dirba mokykloje A. Giedraitienė – vedėja, M. Lebedienė - mokytoja. Karo metu mokykloje dirbo mokytoja Ona Pankienė, kuri važinėdavo iš Ukmergės. Ji atleista 1944 m. rugsėjo mėn., kaip neprisiregistravusi. Dirbo Dainavos pradinėje ir Elena Kaselytė. Nuo 1944 m. rugsėjo 1 d. perkelta į Dovydiškių pradinę mokyklą. Nuo 1944 m. rugsėjo 1 d. Ukmergės apskrities švietimo skyriaus vedėjo įsakymu Nr.192 į Dainavos pradinę mokyklą vedėja paskirta Elena Arlickienė, mokytoju – Pranas Arlickas. 1945 m. vasario 1 d. vedėju paskirtas Pranas Arlickas. Ši mokytojų šeima dirbo Dainavos pradinėje mokykloje iki 1962 m., kai Pranas Arlickas gavo paskyrimą Pageležių aštuonmetės mokyklos direktoriumi, o Elena Arlickienė – tos mokyklos mokytoja.

1945 m. Dainavos pradinė mokykla buvo dviejų komplektų, mokėsi 72 mokiniai. Mokyklos vedėjas gavo 450 rub. červoncų atlyginimą. O 1948 m. vedėjo alga buvo jau 125 rub., tų pačių metų balandžio mėn. pakelta iki 140 rub. 1949/1950 m. Dainavos pradinėje mokykloje buvo 2 klasių komplektai. 1951 m. inventorizacijos akte suskaičiuota 26 vienetai mokyklos turto už 11 908,15 rub.

1956 m. mokyklą lankė 33 mokiniai. Pažangumas buvo 84,9 %. 3 mokiniai buvo palikti antriems metams, o dviem atidėtas egzaminų laikymas rudenį. 1961 m. mokykloje mokėsi 28 mokiniai, 19 berniukų ir 9 mergaitės, iš jų – 4 antramečiai. Mokykloje dirbo A. Kuzmickienė.

1966 m. Dainavos pradinė mokykla iš Trainių kaimo perkelta į statomą Dainavos gyvenvietę. Mokykla įkurta buvusiame sandėlyje, o 1967 m. – vaikų darželyje. 1966 m. buvo 2 klasių komplektai, mokėsi 75 mokiniai. Dirbo mokytojos I. Grigienė, V. Keblienė, D. Karsokienė. 1968 m. pastačius naują mokyklą, Dainavos pradinė mokykla buvo perorganizuota į Dainavos aštuonmetę mokyklą. Iki 1987 m. mokykla buvo aštuonmetė, 1987-1988 m. - nepilna vidurinė, 1988-1993 m. - devynmetė mokykla, 1993-2000 m. - pagrindinė mokykla. Nuo 1999 m. rugsėjo 1 d. mokykla perėjo prie dešimtmečio pagrindinio mokymo, atidaryta dešimta klasė.

2018 m. vyko mokyklos reorganizacija, ji priskirta Ukmergės Senamiesčio progimnazijai.

 Direktoriai 
 1968 m. Albinas Strazdas;
 1975 m. Jonas Klimantavičius;
 1976 m. Bronius Dulevičius;
 1976 m. Mykolas Misiūnas;
 1984 m. Valentinas Gendvilis;
 2006 m. Arūnas Kerza.

Pavaduotojai:
 1968–1974 m. Janina Staniulienė;
 1974–1983 m. Rita Gečiauskienė;
 1983–1984 m. Valentinas Gendvilis;
 1984 m. Janina Badokienė.

 Šaltiniai 

 Nuorodos 
 Mokyklos svetainė .

Kategorija:Ukmergės rajono savivaldybės mokyklų skyriai